Die Pantanal…’n ongelooflike plek. | Perdebytjie se nes
Die Pantanal…’n ongelooflike plek.
August 17, 2014 perdebytjie	13 Comments
Uiteindelik kry ek kans om te vertel waar ek was.Ons was vir tien dae in die Pantanal in Brasilië.Dis die grootste moeras in die wêreld,selfs vyftien keer groter as die Okavango in Botswana.Dis ‘n ongelooflike plek wat wemel van vreemde lewe.Dis die woonplek van die Nuwe Wêreld se grootste kat,die Jaguar.Dit spog ook met die grootste knaagdier op aarde genaamd die capybara.Die grootste papegaai nl die hyacinth macaw asook die besondere toco toekan kom ook hier voor.Die wêreld se grootste slangsoort,die groen anaconda,die kontinent se swaarste landsoogdier,die Suid-Amerikaanse tapir(soort miervreter)kom ook hier voor.Verder is dit die grootste vergaderplek van krokodille,die yacaré caiman.
In die volgende paar blogs sal ek breedvoerig vertel van die verskillende voëls en diere.
Die Transpantaneira is in 1976 gebou en is die enigste pad wat diep in die moerasgebied ingaan.Mens gaan oor 120 houtbruggies om tot by die eindpunt te kom.
Ons eerste blyplek was drie nagte by hierdie Fazenda (Portugees vir plaas of Ranch)
Gedeelte van die lodge..baie basies maar heel gerieflik.
Ons het elke dag jaguars gesien,dus het ons maar aandag geskenk aan hierdie waarskuwing.
Ons tweede blyplek was in ‘n drywende hotel(flotel) diep in die Pantanal.Hier was ons vir vyf nagte.
Ons was aangenaam verras met die verblyf,want die res van die flotel is redelik lendelam.Hierdie kamers is verlede jaar gebou en by die bestaande deel gevoeg.
‘nTipiese toneel in die Pantanal.Orals is water,water,water!
Onthou om te kliek op die foto’s om beter te sien.
Previous PostEk gaan..Next PostTawwe Tienies van die Pantanal.	13 thoughts on “Die Pantanal…’n ongelooflike plek.”	ddupl3ss1s says:	August 18, 2014 at 2:34 am	Ek geniet ….!!!! sien uit na die res.
Reply	perdebytjie says:	August 18, 2014 at 5:54 am	Dankie Dirkie.Ek hoop nie ek gaan julle verveel nie,want dit was so besonders,dat ek dit moet deel.
Reply	Net Ek says:	August 18, 2014 at 5:32 am	WOW! Brasilië! Dit het ek nooit verwag nie!
Ek is sommer groen jaloers! 🙂
Ek kan nie wag vir die volgende inskrywings nie! Ek reis lekker saam hier! Bly julle is veilig terug weer.
Reply	perdebytjie says:	August 18, 2014 at 5:50 am	Dit was regtig ‘n wonderlike ervaring.Ons was op ‘n fotografie toer
Reply	Net Ek says:	August 18, 2014 at 6:32 am	Ag nee, nou is ek EERS jaloers!
Jinne dis rerig iets wat ek ook eendag sal wil doen! LikeLike
rondomtaliedraai says:	August 18, 2014 at 5:57 am	Ag sluit tog die foto’s goed toe dat ons saam kan geniet! Kan nie wag vir veral die diere nie.
Reply	coetzee2014 says:	August 18, 2014 at 9:57 am	En (skuus Lou) julle kom maak nie eers ‘n draai nie. Ons is relatief naby en dreig nou al hoe lank om te gaan. Jou mooi foto’s en beskrywing, sal ons dalk motiveer. Ons eerste bestemming in daardie rigting, is ‘n plekkie met die naam Bonito.
Reply	perdebytjie says:	August 18, 2014 at 1:24 pm	Ek het nogal gewonder of julle al daar was.Die voëllewe is ongelooflik.Ongelukkig is die tonele by jaguars bietjie woes…bote vol mense wat histeries foto’s probeer neem.Sal nog daarvan vertel.
Reply	spokie says:	August 18, 2014 at 4:24 pm	Sjoe – ongelooflike fotos. Ek hou van die flotel…wonder hoe dit voel as rippel watertjies jou aan die slaap sus… van spokie
Reply	perdebytjie says:	August 18, 2014 at 6:54 pm	Ons was vir ses volle dae net op bootjies en die flotel en toe ek weer op vaste aarde kom,het ek twee dae lank gevoel of ek op en af dein.
Reply	monicahaddad01 says:	August 19, 2014 at 8:31 am	Natuurlik wil ek nou eerste weet hoekom het julle soontoe gegaan, die tweede wat ek wil sê ek hoop jy was elke oomblik dankbaar vir die ervaring, want ek sal my voortande gee……maar ek is ook dankbaar want nou kan ek sommer deur jou oê kyk, wag in spanning vir die volgende aflewering……
Reply	perdebytjie says:	August 19, 2014 at 11:19 am	Ons was op ‘n fotografietoer saam met ‘n ekspert wildlewefotograaf.Dus ons wou leer en natuurlik was dit ook om ons liefde vir die natuur uit te leef.
Reply	monicahaddad01 says:	August 19, 2014 at 4:47 pm	Wat ‘n voorreg 🙂